CELEX: C2007/211/94
Language: sl
Date: 2007-09-08 00:00:00
Title: Zadeva T-256/07: Tožba, vložena 16. julija 2007 – People's Mojahedin Organization of Iran proti Svetu

8.9.2007   
            
            
               SL
            
            
               Uradni list Evropske unije
            
            
               C 211/50
            
         Tožba, vložena 16. julija 2007 – People's Mojahedin Organization of Iran proti Svetu
   (Zadeva T-256/07)
   (2007/C 211/94)
   Jezik postopka: angleščina
   Stranki
   
      Tožeča stranka: People's Mojahedin Organization of Iran (Auvers sur Oise, Francija) (zastopnika: J.P. Spitzer, odvetnik in D. Vaughan, QC)
   
      Tožena stranka: Svet Evropske unije
   Predlogi tožeče stranke
   
               —
            
            
               Sklep Sveta 2007/445/ES naj se v delu, v katerem se nanaša na tožečo stranko, razglasi za ničnega;
            
         
               —
            
            
               toženi stranki naj se naloži plačilo stroškov, ki so nastali tožeči stranki.
            
         Tožbeni razlogi in bistvene trditve
   Tožeča stranka predlaga razglasitev delne ničnosti Sklepa Sveta z dne 28. junija 2007 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi sklepov 2006/379/ES in 2006/1008/ES (1) s katerim se tožečo stranko obdrži na seznamu oseb, skupin in subjektov, katerim se zamrzne sredstva in druge finančne vire.
   Tožeča stranka v podporo tožbi navaja, da bi moral biti izpodbijani sklep Sveta razglašen za ničnega, ker se Svet še naprej sklicuje na navedbo tožeče stranke v Sklepu 2006/379/ES, ki bi ga Svet moral po mnenju tožeče stranke razglasiti za ničnega ali spremeniti na podlagi sodbe Sodišča prve stopnje v zadevi T-228/02 Organisation des Modjahedines du peuple d'Iran proti Svetu [2006] ECR II 0000. Po mnenju tožeče stranke bi moral Svet odstraniti njeno ime z navedenega seznama.
   Poleg tega tožeča stranka navaja, da je bil izpodbijani sklep sprejet s kršitvijo pravice tožeče stranke, da se ga zasliši in brez prave utemeljitve.
   Poleg tega tožeča stranka ugovarja, da je bil izpodbijani sklep sprejet na podlagi materiala, ki se ves nanaša na obdobje pred letom 2001 in brez upoštevanja materiala v zvezi z leti po letu 2001, ki ga je navedla tožeča stranka.
   Tožeča stranka nazadnje navaja, da te okoliščine pomenijo zlorabo ali napačno uporabo pooblastil.
   
      (1)  UL 2007 L 169, str. 58.